Santiago Calatrava

**Santiago Calatrava Valls**, PhD (* 28. júl, 1951, Benimamet, Španielsko) je španielsky architekt, sochár a stavebný inžinier. Patrí medzi popredných svetových architektov a je medzinárodne uznávaný. Ateliéry má vo viacerých významných svetových metropolách, akými sú Paríž a New York, ako miesto jeho hlavnej kancelárie a svojho pôsobiska udáva Zürich vo Švajčiarsku.

## Vzdelanie
Calatrava začal svoje štúdium architektúry vo Valencii kde navštevoval školu Escuela Technica Superior de Arquitectura v rokoch 1969 – 1974. Po získaní diplomu sa prihlásil na vysokú školu technickú v Zürichu, Swiss Federal Institute of Technology (ETH) v rokoch 1975 – 1979, na ktorej získal nové vedomosti v obore statika konštrukcií. Doktorandský titul dostal v roku 1981 za *tému [[priestorový rám|priestorových rámov]]*. Plynule rozpráva španielsky, anglicky, francúzsky a nemecky.

## Tvorba
[thumb|[Puente del Alamillo v noci, Sevilla, Španielsko, (1992)]]
[náhľad|[Torre de comunicaciones de Montjuic]]
[náhľad|[Auditorio de Tenerife, Santa Cruz de Tenerife, Španielsko]]
Calatravové začiatky sa viažu najmä k mostom a vlakovým staniciam, ktorými dodal pozemnému staviteľstvu nový rozmer. Obrat v jeho kariére nastal vďaka elegantnej a odvážnej Telekomunikačnej veži Montjuic v Barcelone, Španielsku 1989 – 1992. Začal dostávať ponuky na projekty všetkých druhov. Prvou stavbou v Spojených Štátoch pod ktorú sa podpísal bolo *Múzeum umenia v [[Milwaukee]]* v štáte Wisconsin postavené v rokoch 1994 – 2001. Navrhovanie výškových stavieb začal s inovatívnym 54 poschodovým točitým vežiakom, ktorý nesie názov Turning Torso, nachádza sa v Malmö vo Švédsku a postavený bol v rokoch 1999 – 2003

Calatrava reprezentuje nový smer postavený na technickom know-how, no nemá nič spoločné s najmodernejšími technológiami. Medzi jeho dielami je komplexný vzťah a dbá na to, aby sa od seba líšili. Podľa jeho slov vytvára také štruktúry, ktoré by bolo možné posudzovať ako sochy a zakladá ich na osobných predstavách. Väčšinou používa biely betón. Popiera tým materiálovú rôznorodosť a necháva vyniknúť tvarovú podstatu. Jeho diela majú antropomorfný charakter. Častými motívmi, z ktorých čerpá, sú ľudské telo (oko, ruka, trup…) a príroda (vták, strom, kostra…). Veľký vplyv na Calatravovu tvorbu majú architekti Félix Candela a Antonio Gaudí, no aj maliari a sochári ako napr. Francisco Goya alebo Joan Miró. Je často označovaný ako pokračovateľ Gaudího diela a tvorca abstraktnej architektúry.

### Calatrava ako sochár
Calatrava je taktiež tvorivý sochár a maliar, pri navrhovaní stavieb často využíva jeho umelecké zručnosti z iných oborov a skĺbi ich do jedného celku. V roku 2005 usporiadal výstavu svojich umeleckých diel v New Yorkskom Metropolitan Museum of Art (Met), pod názvom „Santiago Calatrava: Sochárstvo v architektúre“. Výstavy jeho umeleckej tvorby sa objavili okrem iného aj v Nemecku, Anglicku, Španielsku a Taliansku.

## Kritika
Nedostatočná konštrukcia letiska a sklenené tabule mosta sú náchylné na poškodenie a ľahko podliehajú miestnym poveternostným podmienkam. V roku 1996 obdaroval mesto Benátky návrhom nového mosta na „Canal Grande“. Od tej doby projekt prešiel mnohými zmenami kvôli nestabilnej štruktúre a nadmernej hmotnosti mosta.

## Významné diela
### Dokončené
* 1979, Acleta Alpine Motor-Bridge, Disentis, Švajčiarsko
* 1979, IBA Squash Hall, Berlín, Nemecko
* 1991 – 1995, Alameda Bridge a stanica metra, Valencia, Španielsko
* 1981, Züspa Exhibition Hall, Zurich, Švajčiarsko
* 1982, Letten Motorway Bridge, Zurich, Švajčiarsko
* 1982, Schwarzhaupt Factory, Dielsdorf, Švajčiarsko
* 1982, Mühlenareal Library, Thun, Švajčiarsko
* 1982, Rhine Bridge, Diepoldsau, Švajčiarsko
* 1983 – 1984, Jakem Steel Warehouse, Munchwilen, Švajčiarsko
* 1983 – 1985, Ernsting´s Warehouse, Coesfeld, Nemecko
* 1983 – 1988, Wohlen High School, Wohlen, Švajčiarsko
* 1983 – 1990, Stadelhofen Railway Station, Zürich, Švajčiarsko
* 1983 – 1989, Lucerne Station Hall, Lucerne, Švajčiarsko
* 1984 – 1987, most Bac de Roda, Barcelona, Španielsko
* 1984 – 1988, Barenmatte Community Center, Suhr, Švajčiarsko
* 1986 – 1987, divadlo Tabourettli, Bazilej, Švajčiarsko
* 1987 – 1992, BCE Place (atrium), Toronto, Kanada,
* 1989 – 1994, Aéroport Lyon Saint-Exupéry "Satolas" TGV Station, Lyon, Francúzsko
* 1992, most *[[Puente del Alamillo]]*, Sevilla, Španielsko
* 1992, most *[[Puente de Lusitania]]*, Merida, Španielsko
* 1992, telekomunikačná veža Montjuic, Barcelona, Španielsko
* 1992, svetový veľtrh, kuvajtský pavilón, Sevilla, Španielsko
* 1992 – 1995, peší most Trinity Bridge cez rieku Irwell, ktorý spája mestá Manchester a Salford, Spojené kráľovstvo
* 1994 – 1997, peší most Campo Volantin, Bilbao, Španielsko
* 1991 – 2005, *[[Mesto umení a vied]]*, Valencia, Španielsko
* 1993 – 1998, Oriente Station, Lisabon, Portugalsko
* 1998 – 2001, Puente de la Mujer, Buenos Aires, Argentína
* 1994 – 2001, Milwaukee Art Museum, Milwaukee, Wisconsin, USA
* 1998 – 2003, most cey rieku Liffey, Dublin, Írsko
* 1991 – 2003 Tenerife Concert Hall, Santa Cruz, Kanárske ostrovy
* 2001 – 2004, Olympijský športový komplex v Aténach, Atény, Grécko
* 1999 – 2003, mosty cez kanál Hoofdvaart, Hoofdorp, Holandsko
* 1998 – 2003, Petach-Tikva Footbridge, Tel Aviv, Izrael
* 2005, Turning Torso, Malmö, Švédsko

### Vo výstavbe/pláne

* World Trade Center Transportation Hub, New York, USA
* Atlanta Symphony Center, Atlanta, Georgia, USA
* železničná stanica Liège-Guillemins TGV, Liège, Belgicko
* Palacio de Congresos, Oviedo, Španielsko
* Chicago Spire, Chicago, USA
* Margaret Hunt Hill bridge, Dallas, Texas, USA
* Cathedral of Christ the Light, Oakland, USA
* 3 mosty na diaľnici A1 a TAV Railway, Reggio Emilia, Taliansko
* peší most Piazzale Roma nad Canal Grande, Benátky, Taliansko
* Campus, Maastricht, Holandsko
* opera Palma de Mallorca, Španielsko
* výškové budovy na rieke Liffey v Dubline 

## Galéria

Image:BCE Place Galleria Toronto Panorama 2002 cropped.jpg|Interiér galérie BCE Place, Toronto, Kanada (1992).
Image:Ciutat de les Arts i les Ciències - L'Umbracle.jpg|*L'Umbracle* at the Ciutat de les Arts i les Ciències vo Valencii, Španielsko (1996).
Image:Hemispheric - Valencia, Spain - Jan 2007.jpg|Ciutat de les Arts i les Ciències, Valencia, Španielsko (1996).
Image:Milwaukee-Art-Museum.JPG|Milwaukee Art Museum v Milwaukee, Wisconsin, USA (2001)
Image:Gare Oriente Lisboa.JPG |Gare do Oriente, Lisabon, Portugalsko (1998)
Image:The Turning Torso, Malmo.JPG|Turning Torso v Malmö, Švédsko (2005)


## Ocenenia a uznania
* 1979 cena Augusta Perreta
* 1990 "Médaille d´Argent de la Recherche et de la Technique", Paríž
* 1992 Gold Medal of Institution of Structural Engineers, Londýn
* 1993 Toronto Municipality Urban Design Award
* 1996 zlatá medaila za vynikajúce umelecké kvality od ministerstva kultúry, Granada
* 1998 bol zvolený za člena „Les Arts et Lettres“ v Paríži
* 1999 Cena kniežaťa astúrskeho za umenie
* 2000 cena Algur H. Meadowsa za kvality v umení od Meadows School of the Arts, Southern Methodist University
* 2006 čestný inžiniersky diplom od Rensselaer Polytechnic Institute
* 2005 Zlatá medaila AIA
* 2005 cena Eugene McDermotta udeľovaná radou pre umenie MIT, USA
* 2007 cena „Spanish National Architecture Award“

## Výstavy
* 1993 Museum of Modern Art v New Yorku usporiadalo výstavu jeho diel pod názvom „Štruktúra a expressia“
* 2006 Výstava „Sculpture into Architecture“ v Metropolitan Museum of Art 

## Referencie

## Literatúra
* Santiago Calatrava, TASCHEN, Kolín, 2003, Philip Jodido
* Moderní architektura, Rebo, Praha, 2006, Valeria Manferto De Fabianis
* Současní architekti, Slovart, Praha, 2003, Philip Jodido

## Iné projekty

## Externé odkazy
* www.calatrava.com Oficiálna stránka
* Great Buildings On-Line: Santiago Calatrava 
* Neoficiálna stránka 
* Obrázky projektov
* Santiago Calatrava na archiweb.cz 

Kategória:Osobnosti z Valencie

Kategória:Španielski architekti
Kategória:Stavební inžinieri